laion/Wikipedia-Exotic huggingface dataset:
ধনুর্বিদ্যা

তীরন্দাজী বা ধনুর্বিদ্যা (ইংরেজি: Archery) এক ধরনের কলাবিদ্যা, অনুশীলন কিংবা দক্ষতা বৃদ্ধির লক্ষ্যে তীর-ধনুকের সাহায্যে ব্যবহার করা হয়। ল্যাটিন শব্দ আর্কাস থেকে ইংরেজি আর্চারি শব্দটির উৎপত্তি ঘটেছে। ঐতিহাসিকভাবে ধনুর্বিদ্যা মূলতঃ পশু শিকার এবং যুদ্ধক্ষেত্রে লড়াইয়ের উদ্দেশ্যে উদ্ভাবন করা হয়। বর্তমানে এটি চিত্তবিনোদনমূলক খেলায় বহুল প্রচলিত ক্রীড়াবিশেষ। ব্যক্তি হিসেবে যিনি তীর-ধনুক ব্যবহার করেন বা প্রতিযোগিতায় অংশগ্রহণ করেন, তিনি তীরন্দাজ বা আর্চার বা বোম্যান নামে পরিচিত। যিনি বা যারা এ খেলা উপভোগ করেন কিংবা ধনুর্বিদ্যায় অভিজ্ঞ, তিনি ধনুর্বিদ্যাবিশারদ নামে আখ্যায়িত হয়ে থাকেন। ধারণা করা হয় যে, পাঁচ হাজারেরও অধিক বছর পূর্বে ধনুর্বিদ্যার প্রচলন ঘটেছিল। শুরুতে ধনুক দিয়ে শিকার করা হতো। পরবর্তীকালে হস্তনির্মিত অস্ত্র হিসেবে যুদ্ধক্ষেত্রে এর বহুল প্রচলন ঘটে। এটি গোলন্দাজ সৈন্যবিভাগের অবিচ্ছেদ্য অংশ ছিল। আধুনিক সভ্যতা হিসেবে পারস্য, মেসিডোনিয়া, নুবিয়া, গ্রীক, পার্থিয়া, ভারতীয়, জাপান, চীন এবং কোরিয়ার সরকার ব্যবস্থায় তাদের সেনাবাহিনীতে ব্যাপক সংখ্যায় ধনুক সংরক্ষণ করা হতো। নিখুঁত লক্ষ্যভেদে এর জুড়ি ছিল না এবং দক্ষ তীরন্দাজগণ যুদ্ধ জয়ে ব্যাপক ভূমিকা রাখতেন। সংস্কৃত শব্দ ধনুর্বিদ্যাকে সাধারণ অর্থে মার্শাল আর্টকে নির্দেশ করা হয়ে থাকে। ধনুর্বিদ্যার উত্থান ঘটে এশিয়ায়। পূর্ব এশিয়ায় কোরিয়ার তিনটি রাজ্যের একটি গোগুরিও রাজ্যে একদল দক্ষ তীরন্দাজের রেজিমেন্ট ছিল। ১৯০০ থেকে ১৯২০ সালের মধ্যে আধুনিক অলিম্পিকে ধনুর্বিদ্যা অন্তর্ভুক্ত ছিল। কিন্তু আন্তর্জাতিকভাবে স্বীকৃত কোন নিয়ম-কানুন এ ক্রীড়ায় না থাকায় অলিম্পিক গেমস থেকে বাদ পড়ে যায়। ১৯৩০-এর দশকে আন্তর্জাতিক আর্চারি ফেডারেশন বা ফিটা গঠিত হয় ও আন্তর্জাতিক নিয়ম-কানুনের প্রবর্তন করা হয়। পরবর্তীতে ১৯৭২ সালে ব্যক্তিগত পর্যায়ে অলিম্পিকে পুনরায় অন্তর্ভুক্ত করা হয়। এরপর ১৯৮৮ সালে দলগত পর্যায়ে যুক্ত হয়। ১৯৯২ সালের প্রতিযোগিতায় এর নিয়ম-কানুন খানিকটা পরিবর্তিত হয়। অলিম্পিকের আসরে শুধুমাত্র বাঁকানো ধনুক ব্যবহারের অনুমতি দেয়া হয়। ১৯৮৪ সাল থেকে লস এঞ্জেলেস অলিম্পিক থেকে দক্ষিণ কোরিয়া মহিলাদের ইভেন্টে একচ্ছত্র প্রাধান্য বিস্তার করে আছে। ২০০০ সালে অনুষ্ঠিত সিডনী অলিম্পিকের আসর থেকে ব্যক্তিগত পর্যায়ে স্বর্ণপদক, রৌপ্যপদক ও ব্রোঞ্জপদক এবং দলীয়ভাবেও স্বর্ণপদক লাভ করেছিল। এছাড়াও তারা ২০০৪ সালে অনুষ্ঠিত এথেন্স অলিম্পিক, ২০০৮ সালের বেইজিং অলিম্পিক এবং ২০১২ সালের লন্ডন অলিম্পিকে স্বর্ণপদক লাভ করে। বর্তমানে চীন, জাপান, তাইপে, ভারত প্রমূখ দেশের ক্রীড়াবিদগণ কোরিয়ার আধিপত্য রোধে আপ্রাণ চেষ্টা চালিয়ে যাচ্ছে। The noun "toxophilite", meaning "a lover or devotee of archery, an archer", is derived from Toxophilus by Roger Ascham —"imaginary proper name invented by Ascham, and hence title of his book (1545), intended to mean 'lover of the bow'." "toxophilite, n." Oxford English Dictionary. Second edition, 1989; online version November 2010. <http://www.oed.com:80/Entry/204131>; accessed 10 March 2011. Earlier version first published in New English Dictionary, 1913. Book of the Later Han [১]"句驪一名貊耳有別種依小水為居因名曰小水貊出好弓所謂貊弓是也" Duvernay, Thomas A.; Duvernay, Nicholas Y. (২০০৭), Korean Traditional Archery, Handong Global University উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিঅভিধানে ধনুর্বিদ্যা শব্দটি খুঁজুন।
দ্যা কর্নফিল্ড

দ্যা কর্নফিল্ড (ইংরেজি: The Cornfield) প্রখ্যাত ব্রিটিশ চিত্রকর জন কন্সটেবল অঙ্কিত জনপ্রিয় একটি তৈলচিত্র। চিত্রটিতে ইংল্যান্ডের এক গ্রামীণ পথ ও তার আশেপাশের শান্ত পরিবেশ ফুটে উঠেছে। কনস্টেবল ১৮২৬ সালে এই চিত্রকর্মটি সমাপ্ত করেন। চিত্রকর্মটি প্রথমে ইংল্যান্ডের রয়েল একাডেমিতে প্রদর্শিত হয়। বর্তমানে চিত্রটি লন্ডনের ন্যাশনাল গ্যালারিতে শোভা পাচ্ছে। দ্যা কর্নফিল্ড চিত্রটি ক্যানভাসের ওপর তেলরঙে আঁকা। ছবিটিতে গ্রামীণ ইংল্যান্ডের সাধারণ একটি পথ দেখানো হয়েছে। পথের দু'ধারে গাছের সারি। পথটা একটা ভুট্টাক্ষেতে গিয়ে শেষ হয়েছে। পথের ওপর কয়েকটি ভেড়া ভুট্টাক্ষেত অভিমুখে রওনা দিয়েছে, তাদের পিছুপিছু যাচ্ছে একটা সাদা-কালো কলি জাতের কুকুর। পথের পাশে এক জলাশয় থেকে উবু হয়ে পানি পান করছে এক কিশোর। গাছের ফাঁক দিয়ে দূরে সোনালী ভুট্টাক্ষেত দেখা যাচ্ছে। পুরো আকাশ জুড়ে রয়েছে সাদা মেঘ। গোটা চিত্রকর্মেই ইংল্যান্ডের এক পাড়াগাঁয়ের চিরাচরিত অলস দুপুর উঠে এসেছে। "Richard Hook Richens - Wikipedia"। en.m.wikipedia.org (ইংরেজি ভাষায়)। সংগ্রহের তারিখ ২০১৯-১২-২৩।  The Cornfield, The National Gallery.
উদ্বোধন (পত্রিকা)

উদ্বোধন পত্রিকা বাংলা ভাষার অন্যতম প্রাচীন পত্রিকা। যা দীর্ঘ ১২৫ বছর নিরবচ্ছিন্ন ভাবে প্রকাশের গৌরব অর্জন করেছে। ১৮৯৮ সালের জানুয়ারি মাসে স্বামী বিবেকানন্দ এই পত্রিকাটি প্রবর্ত্তন। প্রথম সম্পাদক ছিলেন স্বামী ত্রিগুণাতীতানন্দ । পরবর্তীকালে এই পত্রিকাকে কেন্দ্র করে রামকৃষ্ণ মঠ ও মিশনের প্রধান বাংলা প্রকাশনা সংস্থা উদ্বোধন কার্যালয় গড়ে ওঠে। উদ্বোধন পত্রিকা চালু করার আগে স্বামী বিবেকানন্দ রামকৃষ্ণ মঠ ও মিশনের মুখপত্র হিসেবে দুটি পত্রিকা চালু করেছিলেন। মাদ্রাজ (অধুনা চেন্নাই) থেকে চালু হয়েছিল ব্রহ্মবাদিন্‌ (বর্তমান নাম বেদান্ত কেশরী) এবং আলমোড়া থেকে চালু হয়েছিল প্রবুদ্ধ ভারত। প্রবুদ্ধ ভারত পরে কলকাতা থেকে প্রকাশিত হতে থাকে। কিন্তু এই দুটি পত্রিকাই ছিল ইংরেজি পত্রিকা। মিশনের কোনো বাংলা মুখপত্র না থাকায় ১৮৯৮ সালে স্বামী বিবেকানন্দ উদ্বোধন পত্রিকা চালু করেন। স্বামী ত্রিগুণাতীতানন্দ এই পত্রিকার প্রথম সম্পাদক হন। ১৮৯৮ সালের ১৪ জানুয়ারি (১ মাঘ ১৩০৫ বঙ্গাব্দ) শ্যামবাজারের কম্বুলিয়াটোলায় ১৪নং রামচন্দ্র মৈত্র লেনে গিরিন্দ্রমোহন বসাকের বাড়িতে প্রতিষ্ঠিত 'উদ্বোধন প্রেস' হতে পাক্ষিক পত্রিকা হিসাবে প্রকাশিত হয়। ১৯০৭ সালে তৎকালীন সম্পাদক স্বামী সারদানন্দ (শরৎ মহারাজ) পত্রিকার জন্য নিজস্ব বাড়ি তৈরি করেন। এই বাড়িটি উদ্বোধন বাটী বা মায়ের বাড়ি নামে পরিচিত। এই বাড়িটির একাংশ ব্যবহৃত হত রামকৃষ্ণ পরমহংসের পত্নী তথা রামকৃষ্ণ মিশনের সংঘজননী সারদা দেবীর কলকাতা বাসভবন হিসেবে। স্বামী ত্রিগুণাতীতানন্দ, প্রথম সম্পাদক স্বামী শুদ্ধানন্দ স্বামী সারদানন্দ স্বামী প্রজ্ঞানানন্দ স্বামী সারদানন্দ ও স্বামী মাধবানন্দ স্বামী সারদানন্দ, স্বামী দয়ানন্দ (তখন ব্রহ্মচারী বিমল) ও স্বামী গণেশানন্দ (তখন ব্রহ্মচারী শান্তিচৈতন্য) স্বামী বাসুদেবানন্দ স্বামী সুন্দরানন্দ স্বামী শ্রদ্ধানন্দ স্বামী নিরাময়ানন্দ স্বামী বিশ্রশ্রয়ানন্দ স্বামী ধ্যানানন্দ স্বামী অব্জজানন্দ স্বামী প্রমেয়ানন্দ স্বামী পূর্ণাত্মানন্দ স্বামী সর্বগানন্দ স্বামী শিবপ্রদানন্দ স্বামী ঋতানন্দ স্বামী চৈতন্যানন্দ স্বামী শিবার্চনানন্দ স্বামী কৃষ্ণনাথানন্দ (বর্তমান সম্পাদক) উদ্বোধন কার্যালয় রামকৃষ্ণ মঠ ও মিশনের প্রধান বাংলা প্রকাশনা সংস্থা। ১৮৯৯ সালে প্রকাশিত স্বামী বিবেকানন্দের রাজযোগ বইটি উদ্বোধন থেকে প্রকাশিত হয়। এটিই উদ্বোধনের প্রথম প্রকাশনা। প্রথম দিকে উদ্বোধন কার্যালয় থেকে ইংরেজি বইও প্রকাশিত হত। এখন রামকৃষ্ণ মঠ ও মিশনের ইংরেজি বইপত্র প্রকাশিত হয় মূলত অদ্বৈত আশ্রম ও চেন্নাই রামকৃষ্ণ মঠ থেকে। উদ্বোধন কার্যালয় থেকে প্রকাশিত কয়েকটি উল্লেখযোগ্য বই হল: শ্রীশ্রীরামকৃষ্ণকথামৃত শ্রীশ্রীরামকৃষ্ণলীলাপ্রসঙ্গ, রামকৃষ্ণ পরমহংসের প্রথম প্রামাণ্য জীবনী। স্বামী বিবেকানন্দের বাণী ও রচনা (দশ খণ্ডে) বেদান্তদর্শন (পাঁচ খণ্ডে) মাতৃসুধার ত্রিধারা "The Magazine"। udbodhan.org। ৮ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১২।  Bimala Candra Datta (১৯৮০)। Sri Rámakrishna Tirthas: Confluence Of Devotion And Service, Vol. 1। Rámakrishna Vivekánanda Institute of Research & Culture। পৃষ্ঠা 72।  "কলকাতার কড়চা-১২৫ বছর পেরিয়ে"। সংগ্রহের তারিখ ২০২৩-০১-১৪।  প্রাতিষ্ঠানিক ওয়েবসাইট Udbodhan, Online Issues Official Website of The Headquarters of Ramakrishna Math and Ramakrishna Mission (Belur Math)
হুইটফিল্ড উইথ এ লার্ক

হুইটফিল্ড উইথ এ লার্ক (ইংরেজি: Wheat Field with a Lark) প্রখ্যাত ডাচ চিত্রকর ভিনসেন্ট ভ্যান গগ অঙ্কিত জনপ্রিয় একটি তৈলচিত্র। গগ প্যারিসে থাকাকালে ১৮৮৭ সালে এই চিত্রকর্মটি সমাপ্ত করেন। বর্তমানে চিত্রটি আমস্টারডামের ভ্যান গগ মিউজিয়ামে শোভা পাচ্ছে। চিত্রটিতে একটি গমের ক্ষেত দেখানো হয়েছে যার আংশিক গম কেটে নেওয়া হয়েছে। ক্ষেতটি হালকা মেঘের নীল আকাশের পটভূমিতে দাঁড়িয়ে আছে। আর আকাশে একটিমাত্র পাখি উড়ে যাচ্ছে। Wheat Field with a Lark, Van Gogh Gallery.
মর্নিং ইন এ পাইন ফরেস্ট

মর্নিং ইন এ পাইন ফরেস্ট (রুশ: Утро в сосновом лесу) রাশিয়ান চিত্রকর ইভান শিশকিন ও কনস্টানটিন সাভিৎস্কি অঙ্কিত একটি বিখ্যাত চিত্রকর্ম। ১৮৮৯ খ্রীস্টাব্দে চিত্রটির অঙ্কন সম্পন্ন হয়। পুরো চিত্রকর্মটিই শিশকিনের অঙ্কিত, কেবল ভালুক চারটি বাদে। ভালুকগুলো কনস্টানটিন সাভিৎস্কি কর্তৃক অঙ্কিত হয়। প্রথমে অবশ্য মাত্র দু'টি ভালুক আঁকা হয়, পরে আরও দু'টি আঁকা হয়। পরবর্তীতে সাভিৎস্কির সাক্ষর চিত্রকর্মটি থেকে মুছে ফেলা হয় এই যুক্তিতে যে চিত্রকর্মটির মূল অংশ শিশকিনের আঁকা। চিত্রকর্মটির মূল বক্তব্য কুয়াশাচ্ছন্ন পাইন বনের পটভূমিতে এক উপড়েপড়া গাছকে ঘিরে মা ভালুক আর তার তিনটি ছানার খেলাধুলা। Ivan Shishkin,Morning in a Pine Forest ওয়েব্যাক মেশিনে আর্কাইভকৃত ২১ অক্টোবর ২০১৪ তারিখে, Masterpieces of Russian Painting. Morning in a Pine Forest, Agniart.ru. প্রবেশদ্বার:  চিত্রকর্ম
গগন নারং

গগন নারং (গুরুমুখী: ਗਗਨ ਨਾਰੰਗ, হিন্দি: गगन नारंग) হলেন একজন ভারতীয় শ্যুটার। তিনি মূলত এয়ার রাইফেল শ্যুটার। ওলিম্পিক গোল্ড কোয়েস্ট নামক একটি সংস্থা তার স্পনসর। তিনি ২০১২ লন্ডন অলিম্পিকে পদকজয়ী প্রথম ভারতীয়। তিনি পুরুষদের ১০ মিটার এয়ার রাইফেল ইভেন্টের একটি ব্রোঞ্জ পদক জিতেছেন। উক্ত ইভেন্টে তার স্কোর ৭০১.১। ২০১০ সালে গগন নারং পদ্মশ্রী সম্মান পান। ২০১০ সালেই রাজীব গান্ধী খেল রত্ন পুরস্কারের জন্য তার নাম মনোনীত হয়। এটি দেশের সর্বোচ্চ ক্রীড়া সম্মান। তৎকালীন রাষ্ট্রপতি প্রতিভা পাটিল তাকে ২০১১ সালের ২৯ আগস্ট এই পুরস্কার দেন। "Who is Gagan Narang"। Hindustan Times। ২০১০-১০-০৫। ২০১০-১০-০৬ তারিখে মূল থেকে আর্কাইভ করা। সংগ্রহের তারিখ ২০১০-১০-০৮।  "Gagan Narang Wins Bronze Medal – 10m Air Rifle Event"। ১ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১২।  "Olympics 2012: Gagan Narang shoots a bronze, India wins first medal"। সংগ্রহের তারিখ ২০১২-০৭-৩০।  "Olympics 2012: 10m Air Rifle Final Scores"। সংগ্রহের তারিখ ২০১২-০৭-৩০।  "2006 ISSF World Cup Scores"। সংগ্রহের তারিখ ২০১২-০৭-৩০।  "Padma Shree for Gagan Narang"। ২৫ জানুয়ারি ২০১১। ১ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১২।  "Gagan Narang gets Khel Ratna award, Zaheer gets Arjuna"। The Times Of India। ২২ জুলাই ২০১১। সংগ্রহের তারিখ ৩০ জুলাই ২০১২।  "Gagan Narang to be conferred Khel Ratna on Aug 29"। Rediff.com। ১৮ আগস্ট ২০১১। ২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১১।
মোস্তফা রশিদ পাশা

মোস্তফা রশিদ পাশা (তুর্কি : Koca Mustafa Reşid Paşa) (১৩ মার্চ, ১৮০০ – ১৭ ডিসেম্বর, ১৮৫৮) ছিলেন উসমানীয় রাজনীতিক ও কূটনীতিক। তিনি ইস্তানবুলে জন্মগ্রহণ করেন। অল্প বয়সে তিনি সরকারি চাকরিতে যোগ দেন এবং দ্রুত পদোন্নতি লাভ করে। ১৮৩৪ সালে প্যারিসে ও ১৮৩৬ সালে লন্ডনে রাষ্ট্রদূতের দায়িত্ব পালন করেন। ১৮৩৭ সালে পররাষ্ট্র মন্ত্রী হন। পুনরায় ১৯৩৮ সালে লন্ডনে এবং ১৯৪১ সালে প্যরিসে রাষ্ট্রদূতের দায়িত্ব পালন করেন। ১৮৪৩ সালে আর্দ্রিনোপনলের গভর্নর নিযুক্ত হন। একই বছরে প্যারিসে রাষ্ট্রদূতের দায়িত্ব পালনে যান। ১৮৪৫ থেকে ১৮৫৭ এর মধ্যে মোট ছয়বার তিনি উজিরে আজমের দায়িত্ব পালন করেন। তিনি তার সময়ের অন্যতম গুরুত্বপূর্ণ রাজনীতিক ছিলেন। ইউরোপীয় রাজনীতি সম্পর্কে তার ভাল জানাশোনা ছিল। সংস্কারের ব্যাপারে তিনি অতি উৎসাহী ছিলেন। তানযিমাত নামক তুর্কি প্রশাসনের পুনর্বিন্যাস কার্যক্রমের তিনি অন্যতম প্রধান রূপকার ছিলেন। তার সামর্থ্য শত্রু মিত্র সকলেই স্বীকার করত। সরকারের সংস্কার কার্যক্রমে তার অবদান তাকে ফুয়াদ পাশা ও মেহমেদ এমিন আলি পাশার মত অন্যান্য সংস্কারকদের কর্মজীবনকে সমৃদ্ধ করতে সাহায্য করে। ১৮৪০ সালে মিশরীয় বসতি সংক্রান্ত প্রশ্নে, ক্রিমিয়ার যুদ্ধের সময় এবং শান্তি আলোচনার ক্ষেত্রে তিনি গুরুত্বপূর্ণ অবদান রাখেন। মোস্তফা রশিদ পাশা উসমানীয় সাম্রাজ্যের উজিরে আজমের পদে ছয় বছরের বেশি সময় দায়িত্ব পালন করেন। সময়কালগুলো হল : William L. Cleveland. "A History of the Modern Middle East", Westview Press, 2004, আইএসবিএন ০-৮১৩৩-৪০৪৮-৯, p. 82. Bibliography of Mustafa Reshid Pasha A website that contains information about Mustafa Reshid Pasha
মুহাম্মদ আমিন আলি পাশা

মেহমেদ এমিন আলি পাশা (ফেব্রুয়ারি ১৮১৫ – সেপ্টেম্বর ৭, ১৮৭১) ছিলেন উসমানীয় রাজনীতিক। মেহমেদ এমিন আলি পাশা কন্সটান্টিনোপলে জন্মগ্রহণ করেন। তিনি একজন সরকারি কর্মকর্তার পুত্র ছিলেন। ফরাসি ভাষা জানা থাকায় ১৮৩৩ সালে উসমানীয় সাম্রাজ্যের অনুবাদ ব্যুরোর একটি পদে থাকাকালেই অল্পবয়সে তিনি কূটনীতিক দায়িত্ব পালনের উপযুক্ত ছিলেন। এরপর তিনি তুরস্কে কূটনীতিক সহকর্মী হিসেবে দায়িত্ব পালন করেন (১৮৩৪-৩৬)। পরবর্তীকালে ভিয়েনায় দূতাবাসের সেক্রেটারী হিসেবে নিয়োগ লাভ করেন। ১৮৪০ সালে স্বল্পকালের জন্য পররাষ্ট্র মন্ত্রী হন। ১৮৪১ থেকে ১৮৪৪ এ তিনি লন্ডনে রাষ্ট্রদূত হিসেবে দায়িত্ব পালন করেন। ১৮৪৬ সালে পুনরায় মোস্তফা রশিদ পাশার অধীনে পররাষ্ট্র মন্ত্রীর দায়িত্ব পান। ১৮৫২ সালে তাকে উজিরে আজমের পদে পদোন্নতি দেয়া হয়। তবে কয়েক মাস পর তিনি অবসর নেন। ১৮৫৪ সালে ক্রিমিয়ার যুদ্ধের সময় রশিদ পাশার অধীনে পররাষ্ট্র বিষয়ক দায়িত্ব পালনের জন্য তাকে পুনরায় নিয়োগ করা হয়। ১৮৫৫ সালে তিনি ভিয়েনা সম্মেলনে অংশগ্রহণ করেন। এই বছর তিনি পুনরায় এক বছরের জন্য উজিরে আজমের দায়িত্ব পালন করেন। এই পদে থাকাকালীন তিনি ১৮৫৬ সালের প্যারিস কংগ্রেসে পোর্টের প্রতিনিধিত্ব করেন এবং ক্রিমিয়ার যুদ্ধ সমাপ্তির শান্তিচুক্তি স্বাক্ষর করেন। জীবনের বাকি সময় তিনি উসমানীয় সাম্রাজ্যের প্রতিনিধিত্ব করেন। ১৮৫৭-৮, জুলাই ১৮৬১ ও ১৮৬১ এর নভেম্বর থেকে ১৮৬৭ পর্যন্ত পররাষ্ট্র মন্ত্রী এবং ১৮৫৮-৯ ও ১৮৬৭-৭১ এ উজিরে আজমের দায়িত্ব পালন করেন। ১৮৬৭ সালে প্যারিস প্রদর্শনীতে সুলতানের সফরের সময় তিনি সাম্রাজ্যের প্রতিনিধি হিসেবে নিয়োগ পান। সুলতান প্রথম আবদুল মজিদ ও আবদুল আজিজের সময়কালে আলি পাশা পশ্চিমা ধাচের সংস্কারের জন্য উদ্যোগী হন। ১৮৬৯ সালে ফুয়াদ পাশার মৃত্যুর পর তিনি পররাষ্ট্র মন্ত্রী ও উজিরে আজম, এই দুইটি পদকে একত্রীভূত করেন। তিনি একজন পণ্ডিত ও ভাষাবিদ ছিলেন। ইউরোপীয় শক্তিগুলোর কাছ থেকে তার দেশের স্বার্থ রক্ষার কূটনৈতিক দায়িত্ব তিনি সাফল্যের সাথে পালন করেন। ১৯ শতকে তুরষ্ককে উন্নত করার ব্যাপারে তিনি বদ্ধপরিকর ছিলেন তবে ব্যক্তিজীবনে তিনি ছিলেন কর্তৃত্বপ্রিয়। তিনি সংস্কারবাদী রাজনীতিক ছিলেন এবং তার প্রধানমন্ত্রীত্বকালে উসমানীয় সরকারের পাশ্চাত্যকরণের প্রক্রিয়া চালু হয়। তিন মাস অসুস্থ থাকার পর ১৮৭১ সালের ৭ সেপ্টেম্বর তিনি মৃত্যুবরণ করেন। নিমোক্ত সময়কালে তিনি উজিরে আজমের দায়িত্ব পালন করেন।  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস।  Balyuzi, Hasan (২০০০)। Bahá'u'lláh, King of Glory (Paperback সংস্করণ)। Oxford, UK: George Ronald। পৃষ্ঠা 469। আইএসবিএন 0-85398-328-3।
২০১২ গ্রীষ্মকালীন অলিম্পিকে বাংলাদেশ

২০১২ গ্রীষ্মকালীন অলিম্পিক্‌সে বাংলাদেশ পূর্ব ঘোষিত ক্রীড়াসূচী মোতাবেক ২৭ জুলাই - ১২ আগস্ট, ২০১২ তারিখে যুক্তরাজ্যের লন্ডনে অনুষ্ঠিত অলিম্পিক ক্রীড়ায় ক্রীড়াবিদদেরকে প্রেরণ করে। এটি ছিল অলিম্পিকে বাংলাদেশের অষ্টম অংশগ্রহণ। পাঁচ বাংলাদেশী ক্রীড়াবিদ অলিম্পিকে তাদের নিজ নিজ ক্রীড়ায় প্রতিদ্বন্দ্বিতা করার জন্য নির্বাচিত হয়, যাদের মধ্যে পুরুষ ছিল ৪জন এবং মহিলা ছিল ১জন। যোগ্যতা অর্জন না করা সত্ত্বেও ওয়াইল্ড কার্ডের সৌজন্যে তারা অংশগ্রহণ করে। বাংলাদেশ আর্চারিতে ওয়াইল্ড কার্ডের সৌজন্যে খেলার সুযোগ লাভ করে। বাংলাদেশ ওয়াইল্ড কার্ডের মাধ্যমে অ্যাথলেটিকসে খেলার সুযোগ লাভ করে। পুরুষ ওয়াইল্ড কার্ডের মাধ্যমে জিমন্যাস্টিকস্‌ খেলার যোগ্যতা লাভ করে। পুরুষ মহিলা ওয়াইল্ড কার্ডের সৌজন্যে বাংলাদেশ সাঁতারে অংশগ্রহণ করে। পুরুষ "Bangladesh Olympic Association :: Home"। ২৯ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১২।  এবারের অলিম্পিকে বাংলাদেশের পাঁচ জন প্রতিযোগী[স্থায়ীভাবে অকার্যকর সংযোগ], সংগৃহীত ০৮ আগস্ট ২০১৩ "Archery Invitation places for London 2012 Olympic Games"। FITA। ১৯ এপ্রিল ২০১২। ১১ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১২।  "Olympics-Bangladesh's man of the sea ready for biggest honour"। Thomson Reuters। ৩০ জুন ২০১২ তারিখে মূল থেকে আর্কাইভ করা। সংগ্রহের তারিখ ২ জুলাই ২০১২।  টেমপ্লেট:২০১২ গ্রীষ্মকালীন অলিম্পিকে দেশসমূহ
আ রাই ফিল্ড

আ রাই ফিল্ড (রুশ: Рожь) রাশিয়ান বাস্তববাদী চিত্রকর ইভান শিশকিন অঙ্কিত একটি বিখ্যাত চিত্রকর্ম। ১৮৭৭ খ্রীস্টাব্দে ছবিটি আঁকা শুরু হয়। আর ১৮৭৮ খ্রীস্টাব্দে চিত্রটির অঙ্কন সম্পন্ন হয়। বর্তমানে চিত্রকর্মটি মস্কোর ত্রেতিয়াকভ গ্যালারিতে সংরক্ষিত রয়েছে। A Rye Field ওয়েব্যাক মেশিনে আর্কাইভকৃত ২ আগস্ট ২০১২ তারিখে, The Athenaeum. Arye Field, extended image. প্রবেশদ্বার:  চিত্রকর্ম
মোগাদিশু

মোগাদিশু (/ˌmɒɡəˈdiːʃuː, -ˈdɪʃ-/, ইউএস: /ˌmoʊɡ-, ˌmɔːɡ-/; [ħɑmɑr]; সোমালি: Muqdisho, আরবি: مقديشو) অতি পরিচিত হ্বামার, সোমালিয়ার রাজধানী ও সবচেয়ে বৃহত্তম শহর। এটি ভারত মহাসাগরের বেনাদির উপকূলবর্তী অঞ্চলে অবস্থিত। শতাব্দীর জন্য একটি গুরুত্বপূর্ণ বন্দর হিসেবে শহরটি কাজ করেছে। ৯ম বা ১০ম শতকের শুরুতে, আরবরা এবং পারস্যরা ব্যবসায়ীরা এ অঞ্চলে স্থায়ীভাবে বসবাস করতে শুরু করে। মধ্যযুগীয় স্বর্ণ যুগের সময়, মগাদীশু সোমালি-আরব মুযাফফার রাজবংশ দ্বারা শাসিত হত, আজুরান রাজ্যের একটি জায়গিরদার। উদ্ধৃতি ত্রুটি: <ref> ট্যাগ বৈধ নয়; Dwua নামের সূত্রটির জন্য কোন লেখা প্রদান করা হয়নি I.M. Lewis, Peoples of the Horn of Africa: Somali, Afar, and Saho, Issue 1, (International African Institute: 1955), p.47 I.M. Lewis, The modern history of Somaliland: from nation to state, (Weidenfeld & Nicolson: 1965), p. 37 Benadir Regional Administration - Transitional Federal Government of Somalia Mogadishu at Google Maps
রনডেলেশিয়া

রনডেলেশিয়া (বৈজ্ঞানিক নাম: Rondeletia odorata) পানামার সুগন্ধি গোলাপ নামেও পরিচিত। এটি চিরসবুজ গুল্ম জাতীয় উদ্ভিদ। El-Ghazaly, G., et al. (2001). Pollen development of Rondeletia odorata (Rubiaceae). Am J Bot 88(1) 14-30.
বকুল ফুলের মালা

বকুল ফুলের মালা এটি ২০০৬ এর একটি বাংলাদেশী চলচ্চিত্র। ছবিটি পরিচালনা করেছেন বাংলাদেশী বিখ্যাত চলচ্চিত্রকার দেলোয়ার জাহান ঝন্টু। ইমপ্রেস টেলিফিল্ম এর ব্যানারে নির্মিত এই চলচ্চিত্রে অভিনয় করেছেন লাক্স-চ্যানেল আই সুপারস্টারের প্রথম রানারআপ তানজিকা আমিন। পরিচালক দরিদ্র শিশুশিক্ষার উপর প্রধান্য দিয়ে ছবিটি নির্মাণ করেছেন গ্রাম বাংলার পটভূমিতে। শিশুশিক্ষা মূলক এই ছবিতে অভিনয় করেছেন রিয়াজ, তানজিকা, ওয়াসিম, আনোয়ার হোসেন, প্রবীর মিত্র ও সাইমুম জাহান। টিভি অভিনেত্রী তানজিকা এই চলচ্চিত্রে অভিনয়ের মাধ্যমে বড়পর্দায় আত্মপ্রকাশ করেন। গ্রামের প্রভাবশালী মাতব্বর (ওয়াসিম)। নিরীহ কৃষক-মজুরদের জায়গা-জমির দলিল জমা রেখে তাদের ঋণ দেন। একসময় জমির মালিক দলিল ফেরত নিতে আসলে মাতব্বর বলেন সুদে-আসলে টাকার পরিমাণ যা হয়েছে সব দিতে হবে অন্যথায় জমির মালিক আমি। পাশের গ্রামের দারিদ্র পরিবারের স্কুল পড়ুয়া ছোট্ট ছেলে বকুল ও মাতব্বরের একমাত্র মেয়ে মালা একই স্কুলে পড়ালেখা করে। মতব্বর সেই স্কুলের সভাপতি। সহপাঠি হিসেবে তাদের মধ্যে দারুন বন্ধুত্ব গড়ে উঠে। মাতব্বর তা টের পেয়ে নিজের ক্ষমতাবলে বকুলের বই খাতা ছিড়ে স্কুল থেকে বের করে দেয়। স্কুলের প্রধান শিক্ষক (প্রবির মিত্র) প্রতিবাদ করলেও মাতব্বর-স্কুল সভাপতির ক্ষমতার সাথে পেরে উঠে না। বকুলের মা এর প্রতিবাদ করতে গেলে মাতব্বর মায়ের মাথায় আঘাত করে। আহত মাকে নিয়ে বাড়ি ফেরার পথে মৃত্যুর কোলে ঢোলে পড়ে মা। মৃত্যুর আগে মা বকুলকে বলে যান এই গ্রাম ছেড়ে চলে যেতে এবং অন্য কোথাও থেকে পড়ালেখা করে গ্রামের সুযোগ সুবিধা বঞ্চিত দরিদ্র ছেলে-মেয়েদেরকে শিক্ষা গ্রহণের সুযোগ করে দিতে। বকুল, মালা ও স্কুল শিক্ষকসহ গ্রামের লোকজনের থেকে বিদায় নিয়ে চলে যায়। অন্যত্রে এবং সেখানে একটি এতিমখানায় থেকে বি.এ। পাস করে একযুগেরও বেশি সময় পর আবার গ্রামে আসে বকুল (রিয়াজ)। গ্রামে এসে ছোট বেলার মালার (তানজিকা) সাথে যোগাযোগ হয় এবং ওরা একে-অন্যের হাত ধরে গ্রামের খেঁটে খাওয়া মানুষগুলোকে বুঝিয়ে তাদের ছেলে মেয়েদের স্কুলে ভর্তি করার ব্যবস্থা করে দেয়। একদিকে বকুল-মালার এই শিশুশিক্ষার সংগ্রাম অন্যদিকে মাতব্বরের লাঠিয়ালদের ক্ষমতার মাঝখানে পড়ে ওদের অবুঝ ভালবাসা। নিষ্পাপ শিশুদের বাঁচাতে কি মালার ভালবাসা বকুকে বিসর্জন দিতে হবে...!। রিয়াজ - বকুল তানজিকা আমিন - মালা ওয়াসিম - মালার বাবা আনোয়ার হোসেন - সাবেক মন্ত্রী প্রবীর মিত্র - স্কুল শিক্ষক সাইমুম জাহান - বকুল ফুলের মালা চলচ্চিত্রের সঙ্গীত পরিচালনা করেছেন আনোয়ার জাহান নান্টু। বিনোদন (২০১০)। "'সবাই তো ভালোবাসা চায়' দেলোয়ার জাহান ঝন্টু"। দৈনিক কালের কণ্ঠ। ঢাকা, বাংলাদেশ। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ০১ আগস্ট ২০১২।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ফারাহ্ দিবা (২২ জুলাই ২০১০)। "পদ্মাপারের মেয়ে..."। দৈনিক কালের কণ্ঠ। ঢাকা, বাংলাদেশ। সংগ্রহের তারিখ ০১ আগস্ট ২০১২।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] ইন্টারনেট মুভি ডেটাবেজে বকুল ফুলের মালা (ইংরেজি) - এ
রজার কর্নবার্গ

রজার কর্নবার্গ (ইংরেজি: Roger D. Kornberg) (জন্ম: এপ্রিল ২৪, ১৯৪৭) মার্কিন জীব-রসায়নবিদ এবং স্ট্যানফোর্ড ইউনিভারসিটির স্কুল অব মেডিসিন বিভাগের গাঠনিক জীববিজ্ঞানের অধ্যাপক, একজন নোবেল ল'রিয়েট। ১৯৪৭ সালে রজার সেন্ট লুইস, মিসৌরিতে জন্ম গ্রহণ করেন। ১৯৬৭ সালে হার্ভার্ড বিশ্ববিদ্যালয় থেকে রসায়নে ব্যাচেলার ডিগ্রি লাভ করেন। ১৯৭২ সালে স্ট্যানফোর্ড বিশ্ববিদ্যালয় থেকে কেমিক্যাল-ফিজিক্সে পিএইচডি ডিগ্রি লাভ করেন। ১৯৭৮ সাল থেকে তিনি ষ্ট্যানফোর্ড বিশ্ববিদ্যালয়ের গাঠনিক জীববিজ্ঞানের অধ্যাপক। রজার জেনেটিক গবেষণার জন্য ২০০৬ সালে রসায়নে নোবেল পুরস্কার লাভ করেন। [১] ২০০৬ সালের নোবেলজয়ী বিজ্ঞানী
ইমপ্রেস টেলিফিল্ম

ইমপ্রেস টেলিফিল্ম (ইংরেজি: Impress Telefilm) এটি একটি বাংলাদেশী চলচ্চিত্র নির্মাণ ও বিতরণকারী প্রতিষ্ঠান। ইমপ্রেস গ্রুপের অঙ্গ প্রতিষ্ঠানের মধ্যে এটি অন্যতম। পাশাপাশি প্রতিষ্ঠানটি বিভিন্ন টিভি ধারাবাহিক ও সাপ্তাহিক টেলিফিল্ম নির্মাণ করে। ইমপ্রেস টেলিফিল্ম বাংলাদেশে বিকল্প ধারার চলচ্চিত্র নির্মাণে এক অনন্য প্রতিষ্ঠান। সঙ্গীতধর্মী অণুষ্ঠান মিউজিক হরিজোন – পরিচালক ফেরদৌস বাপ্পি মিউজিক নেক্সট জেনারেশন – পরিচালক ফেরদৌস বাপ্পি মেলোডি মোমেন্টস – পরিচালক সোহেল আরমান অণুভবে অণুক্ষনে – আনন্দধারা (রবীন্দ্র সঙ্গীত) – প্রখ্যাত রবীন্দ্র সঙ্গীত শিল্পীদের সঙ্গীতধর্মী অণুষ্ঠান চিরদিনের গান – পুরানো দিনের নির্বাচিত বিখ্যাত শিল্পীদের গান টেলিফিল্ম একাত্তরী ওরা – পরিচালক খালিদ মাহমুদ মিঠু (কাহিনী- ফরিদুর রেজা সাগর) বিজয় নিশান – পরিচালক সাইদুল আনাম টুটুল (কাহিনী- রাবেয়া খাতুন) সাপুরে – পরিচালক সুভাষ দত্ত নীতু তোমাকে ভালবাসি – ধারাবাহিক নাটক দোলা চিঠি অনাসৃষ্টি অণুরাগের রঙ ফিফটি ফিফটি যা হারিয়ে যাই নিজে সময় চ্যালেঞ্জে তোমার বসন্ত দিনে টিভি রিপোর্টিং পরিপ্রেক্ষিত - (একুশে টেলিভিশন) প্রেক্ষাপট ম্যাগাজিন অণুষ্ঠান শুভেচ্ছা – পরিচালনা আব্দুন নূর তুষার (বাংলাদেশ টেলিভিশন) ফ্লপ শো – পরিচালনা ইফতেখার মুনিম ইউর চয়েস ওলে ওলে – পরিচালনা আসিফ মির্জা বিশেষ অণুষ্ঠান ঈদ আনন্দমেলা ঈদ ২০০০ প্রামাণ্যচিত্র "কাফেলা" - ইসলামের ঐতিহাসিক স্থানসমূহ ভ্রমণ বিষয়ক প্রামাণ্যচিত্র দারুচিনি দ্বীপ ইমপ্রেস টেলিফিল্মের চলচ্চিত্র বাংলাদেশের চলচ্চিত্র "Welcome to Impress Group | Leading and well-regarded conglomerate with established brand presence in Bangladesh from 1978"। www.impress-group.org। সংগ্রহের তারিখ ২০২১-০৯-২৫।  অস্কারে 'ঘেটুপুত্র কমলা' অফিসিয়াল ওয়েবসাইট ওয়েব্যাক মেশিনে আর্কাইভকৃত ২৭ জুন ২০১২ তারিখে ইমপ্রেস টেলিফিল্ম - ইন্টারনেট মুভি ডেটাবেজ
থর মরুভূমি

থর মরুভূমি (হিন্দি ভাষায়: थर रेगिस्तान) ভারতীয় উপমহাদেশের উত্তর-পশ্চিম অংশে অবস্থিত একটি বিরাট, শুষ্ক মরু অঞ্চল। এর আয়তন ২ লক্ষ বর্গকিলোমিটারেরও বেশি। এটি বিশ্বের ৭ম বৃহত্তম মরুভূমি। মরুভূমিটির বেশির ভাগ অংশ ভারতের রাজস্থান অঙ্গরাজ্যে পড়েছে। তবে ভারতের হরিয়ানা ও পাঞ্জাব রাজ্যের দক্ষিণভাগে এবং গুজরাত রাজ্যের উত্তরভাগেও থর মরুভূমি প্রসারিত হয়েছে। পাকিস্তানে মরুভূমিটি সিন্ধ প্রদেশের পূর্ব অংশ এবং পাঞ্জাব প্রদেশের দক্ষিণ-পূর্ব অংশে প্রসারিত হয়েছে। পাকিস্তানের পাঞ্জাব প্রদেশে চোলিস্তান নামের আরেকটি মরুভূমি থর মরুভূমির সাথে মিলিত হয়েছে। থর মরুভূমির প্রায় ৮৫% ভারতে, এবং প্রায় ১৫% পাকিস্তানে অবস্থিত। থর মরুভূমি উত্তরে শতদ্রু নদী, পূর্বে আরাবল্লী পর্বতমালা, দক্ষিণে কচ্ছ জলাভূমি এবং পশ্চিমে সিন্ধু নদ দ্বারা সীমায়িত। উত্তরে কাঁটাঝোপময় স্টেপ তৃণভূমির সাথে এটি অনির্দিষ্টভাবে মিশে গেছে। ফলে থর মরুভূমির প্রকৃত আয়তন সংজ্ঞানির্ভর। Thar Desert - Britannica Online Encyclopedia Terrestrial Ecoregions - Thar desert (IM1304)
মরুভূমি

মরুভূমি বলতে বোঝায় অত্যন্ত শুস্ক, বৃষ্টিবিরল ও অধিকাংশ ক্ষেত্রে বালি দিয়ে আবৃত অঞ্চল। মরুভূমি বসবাসের জন্য অত্যন্ত অনুপযোগী। মরুভূমির দিন ও রাতের তাপমাত্রার মধ্যে পার্থক্য খুব বেশি হয়। দিনে তাপমাত্রা অনেক বৃদ্ধি পায় রাতে সেই তাপমাত্রা অনেক কমে যায়। একসময় মরুভূমিগুলো বড় বড় পাথরে অস্তিত্ব ছিল। দিন ও রাতের মধ্যে তাপমাত্রার এই ব্যাপক তারতম্যের ফলে এসব পাথর প্রতিদিনই সংকোচন ও প্রসারিত হতে থাকে এবং গায়ে ফাটল দেখা দেয়। লক্ষ লক্ষ বছর ধরে এই প্রক্রিয়া চলতে থাকলে বৃহৎ পাথরখন্ডগুলো ক্রেমেই ভেঙে ক্ষুদ্রাতিক্ষুদ্র অংশে বিভক্ত হয়ে বালুকণার আকার ধারণ করে। সাহারা মরুভূমি হল পৃথিবীর বৃহত্তম মরু এলাকা। মরুভূমিতে মরীচিকা দেখা যায় যা পর্যটকদের প্রায়শই বিভ্রান্তের মধ্যে ফে‌লে। মরুভূমির আবহাওয়া অত্যন্ত রূক্ষ হওয়ায় এখানে স্বাভাবিক গাছপালার অস্তিত্ব নেই। খরা সহিষ্ণু কিছু কাঁটা ও ঝোপ জাতীয় গাছ এখানে জন্মায়। এসব গাছপালার শিকড় মাটির অনেক নিচে প্রবেশ করে পানি সংগ্রহ করতে পারে। মরুভূমিকে শ্রেণীবদ্ধ করা যেতে পারে বৃষ্টিপাতের পরিমাণ, বিরাজমান তাপমাত্রা, মরুকরণের কারণ বা ভৌগোলিক অবস্থানের ভিত্তিতে। ১. বৃহত্তম মরুভূমির তালিকা ২. উষ্ণতম মরুভূুমির তালিকা "desert | National Geographic Society"। education.nationalgeographic.org। সংগ্রহের তারিখ ২০২২-১২-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)